Etter en god sesong viste Northug fortsatt fremgang i intervallstart og klassisk. Han ble nummer fire på 15 km fristil under sesongåpningen på Beitostølen. En uke senere vant han 15 km klassisk i Kuusamo med 1,2 sekunders margin til russiske Vylegzjanin. Dette var Northugs første verdenscupseier i et distanserenn i individuell start, og hans første seier i et renn med bare klassisk. Han overtok samtidig ledelsen i verdenscupen.